സംസ്ഥാനത്തെ പൊലീസ് തലപ്പത്ത് പരിഷ്ക്കരണങ്ങള് തീവ്രവാദ വിരുദ്ധ സ്ക്വാഡ് പുതിയ എസ് പിയായി ഷൗക്കത്തലിയെ നിയമിച്ചു തിരുവനന്തപുരം: സംസ്ഥാനത്തെ പൊലീസ് തലപ്പത്ത് പരിഷ്ക്കരണങ്ങള്. യോഗേഷ് ഗുപ്തയെ ബെവ്കോ എം ഡി സ്ഥാനത്ത് നിന്നും മാറ്റി എ.ഡി.ജി.പി പൊലിസ് ട്രെയിനിങ് ആയി നിയമിച്ചു. പുതുതായി ട്രെയിനിങ് എഡിജിപി എക്സ് കേഡര് പോസ്റ്റ് സൃഷ്ടിച്ചാണ് യോഗേഷ് ഗുപ്തയുടെ നിയമനം. ഈ പോസ്റ്റ് പദവിയിലും ഉത്തരവാദിത്വത്തിലും എഡിജിപി ഹെഡ്ക്വാര്ട്ടേഴ്സിന് തുല്യമായിരിക്കുമെന്ന് ആഭ്യന്തര വകുപ്പ് പുറത്തിറക്കിയ ഉത്തരവില് വ്യക്തമാക്കിയിരിക്കുന്നത്. പൊലീസ് ആസ്ഥാനത്തെ ഡി.ഐ.ജി എസ് ശ്യാംസുന്ദറിനെയാണ് ആണ് പുതിയ ബെവ്കോ എം.ഡിയായി നിയമിച്ചിരിക്കുന്നത്. ചൈത്ര തെരേസാ ജോണിനെ തീവ്രവാദ വിരുദ്ധ സ്ക്വാഡിന്റെ ചുമതലയില് നിന്ന് മാറ്റുകയും ചെയ്തു. പകരമായി ചൈത്രയ്ക്ക് റെയില്വേ എസ്പിയായി നിയമനം നല്കി. ഓപ്പറേഷന്സ് എസ്പിയുടെ അധിക ചുമതലയും ചൈത്ര തെരേസ ജോണിന് ഉണ്ടാവും. തീവ്രവാദ വിരുദ്ധ സ്ക്വാഡ് പുതിയ എസ് പിയായി ഷൗക്കത്തലിയെ നിയമിച്ചു. കഴിഞ്ഞ ദിവസമാണ് ഷൗക്കത്തലിക്ക് കേന്ദ്രസര്ക്കാര് ഐപിഎസ് കണ്ഫര് ചെയ്തത്. ടിപി വധക്കേസിലെ മുഖ്യ അന്വേഷകനായിരുന്ന ഷൗക്കത്തലിക്ക് കേന്ദ്ര ആഭ്യന്തര മന്ത്രിയുടെ അവാര്ഡും ലഭിച്ചിട്ടുണ്ട്. കനകമല കേസിലും അദ്ദേഹം നിര്ണായക പങ്കുവഹിച്ചു. ഡിപ്ലമാറ്റിക് വഴിയുള്ള സ്വര്ണക്കടത്ത് കേസിലെ അന്വേഷണ ഉദ്യോഗസ്ഥന് കൂടിയാണ് ഷൗക്കത്തലി. അസേമയം രാഹുല് ആര് നായര് കോഴിക്കോട് ക്രൈംബ്രാഞ്ച് എസ്പിയാകും. കേന്ദ്ര ഡെപ്യൂട്ടേഷന് കഴിഞ്ഞെത്തിയ ഉദ്യോഗസ്ഥനാണ് രാഹുല്. കെഎപി രണ്ടാം ബറ്റാലിയന് കമാന്റന്റ് ആനന്ദ് ആറിനെ ഹെഡ്ക്വാര്ട്ടേഴ്സ് അഡീഷണല് ഐജിയായി നിയമിച്ചു. കല്പ്പറ്റ ജോയിന്റ് എസ്പി അജിത് കുമാറിന് ആനന്ദിന് പകരം കെഎപി രണ്ടാം ബറ്റാലിയന്റെ ചുമതലയും നല്കി. പുതുതായി ഐ.പി.എസ് ലഭിച്ചവരില് എട്ട് എസ്പിമാര്ക്ക് നിയമനം നല്കിയിട്ടുണ്ട്. ടെലികോം സൂപ്രണ്ടായി ആമോസ് മാനെ നിയമിച്ചു. കെ.വി. സന്തോഷ് കുമാര് മലപ്പുറം ക്രൈം ബ്രാഞ്ച് എസ് പിയായി തുടരും. പബ്ലിക് ഗ്രീവന്സസ് ആന്ഡ് ലീഗല് അഫെയേഴ്സ അസിസ്റ്റന്റ് ഐജിയായിമോഹനനന് ഡിയ്ക്ക് നിമയനം നല്കി. ഇടുക്കി ക്രൈംബ്രാഞ്ച് എസ്പിയായി കുര്യാക്കോസ് വി.യുവിനെ നിയമിച്ചു. കോഴിക്കോട് വിജിലന്സ് സ്പെഷ്യല് സെല് എസ്പിയായി ശശിധരന് എസിനെയും എറണാകുളം റേഞ്ച് സ്പെഷ്യല് ബ്രാഞ്ച് എസ്പിയായി രമേഷ് കുമാര് പിഎന്നിനെയും നിയമിച്ചു. കോഴിക്കോട് റേഞ്ച് സ്റ്റേറ്റ് സ്പഷ്യല് ബ്രാഞ്ച് എസ്പിയായി സുനില് എംഎല്ലിന് നിയമനം നല്കി.